Številka: 410-37/2019

Datum: 10. 4. 2019

**MESTNI SVET**

**MESTNE OBČINE PTUJ**

|  |  |
| --- | --- |
| **ZADEVA:** | Predlog za obravnavo na 5. redni seji Mestnega sveta Mestne občine Ptuj |
|  |  |
| **NASLOV:** | Predlog Sklepa o potrditvi spremembe Načrta razvojnega programa (NRP) **»**Prizidava z rekonstrukcijo in energetsko sanacijo OŠ Mladika – 1. faza (energetska sanacija)**«** |
|  |  |
| **PRIPRAVIL:** | Oddelek za gospodarske dejavnosti  Mojca Horvat, Tina Zamuda in Elena Zupanc |
|  |  |
| **PRAVNA**  **PODLAGA:** | 23. člen Statuta Mestne občine Ptuj (Uradni vestnik Mestne občine Ptuj, št. 9/07) in 76. člen Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15 in 9/17) |
|  |  |
| **POROČEVALEC:** | Andrej Trunk, vodja Oddelka za gospodarske dejavnosti  Mojca Horvat, višja svetovalka, Oddelek za gospodarske dejavnosti |
|  |  |
| **PRISTOJNO**  **DELOVNO TELO:** | Odbor za finance, Odbor za gospodarstvo, Odbor za okolje in prostor in gospodarsko infrastrukturo |
|  |  |
| **PREDLOG SKLEPA:** | Mestni svet Mestne občine Ptuj sprejme predlog Sklepa o potrditvi spremembe Načrta razvojnega programa (NRP) »Prizidava z rekonstrukcijo in energetsko sanacijo OŠ Mladika – 1. faza (energetska sanacija)«. |

**Nuška GAJŠEK,**

**županja Mestne občine Ptuj**

Priloge:

* predlog sklepa z obrazložitvijo
* Obrazec 3: Načrt razvojnega programa (NRP) »Prizidava z rekonstrukcijo in energetsko sanacijo OŠ Mladika – 1. faza (energetska sanacija)«

PREDLOG

april 2019

Na podlagi prvega odstavka 8. člena Odloka o proračunu Mestne občine Ptuj za leto 2019 (Uradni vestnik Mestne občine Ptuj, št. 4/19) in 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj na \_\_\_ seji, dne \_\_\_\_\_\_\_\_\_\_\_, sprejel naslednji

**Sklep**

**o POTRDITVI SPREMEMBE NAČRTA RAZVOJNEGA PROGRAMA (NRP)**

**»Prizidava z rekonstrukcijo in energetsko sanacijo OŠ Mladika – 1. faza (energetska sanacija)«**

**1.**

Mestni svet Mestne občine Ptuj potrjuje spremembo Načrta razvojnega programa (NRP) »Prizidava z rekonstrukcijo in energetsko sanacijo OŠ Mladika – 1. faza (energetska sanacija)«.

**2.**

Finančna sredstva za izvedbo projekta bo Mestna občina Ptuj zagotovila iz Kohezijskega sklada, Ministrstva za infrastrukturo in proračuna Mestne občine Ptuj.

**3.**

Ta sklep začne veljati z dnem sprejema na Mestnem svetu Mestne občine Ptuj.

Številka: 410-37/2019

Datum:

**Obrazložitev:**

Mestna občina Ptuj se namerava s projektom »Prizidava z rekonstrukcijo in energetsko sanacijo OŠ Mladika - 1. faza (energetska sanacija)« prijaviti na povabilo Ministrstva za infrastrukturo »Energetska prenova stavb širšega javnega sektorja« (oznaka ŠJS\_2019).

Mestni svet Mestne občine Ptuj je oktobra 2018 sprejel Sklep o potrditvi Dokumenta identifikacije investicijskega projekta Prizidava z rekonstrukcijo in energetsko sanacijo OŠ Mladika, ki zajema izgradnjo prizidka in rekonstrukcijo ter energetsko sanacijo šole.

Investitorka Mestna občina Ptuj je k izvedbi projekta pristopila fazno. Predmet predloženega investicijskega programa je izvedba prve faze – energetska prenova, ureditev sanitarij in delna zunanja ureditev oz. izvedba fekalne kanalizacije. Projekt vključuje tudi pripravo projektne in investicijske dokumentacije, strokovni nadzor nad gradnjo in koordiniranje ter razširjen energetski pregled. S celovito energetsko sanacijo objekta namerava Mestna občina Ptuj zmanjšati rabo energije v OŠ Mladika.

Glavni cilj investicijskega projekta je zmanjšanja porabe energije, ureditev sanitarij in delna zunanja ureditev ter posledično zmanjšanje tekočih obratovalnih stroškov. S tem se bodo izboljšali tudi delovni pogoji za zaposlene, učence in druge uporabnike objekta.

Mestna občina Ptuj je izvedla predhodni postopek ugotavljanja primernosti javno-zasebnega partnerstva v skladu z Zakonom o javno-zasebnem partnerstvu (Uradni list RS, št. [127/06](http://www.uradni-list.si/1/objava.jsp?sop=2006-01-5348)). Na Poziv promotorjem, ki je bil objavljen dne 15. 3. 2019 na spletni strani Mestne občine Ptuj, ni do roka, 25. 3. 2019 prispela nobena prijava.

Vrednost investicijskega projekta oz. višina investicijskih stroškov znaša po stalnih cenah 754.939,51 EUR z DDV. Skladno s povabilom MZI »ŠJS\_2019« znaša višina upravičenih stroškov 427.782,05 EUR ter višina neupravičenih stroškov 327.157,46 EUR.

|  |  |  |  |  |  |  |
| --- | --- | --- | --- | --- | --- | --- |
| **Viri financiranja** | **2017** | **2018** | **2019** | **2020** | **Skupaj** | **Delež %** |
| **Mestna občina Ptuj** | 3.660,00 | 61.969,90 | 252.928,26 | 265.268,53 | 583.826,69 | 77,33 |
| **EU- Kohezijski sklad** | 0,00 | 0,00 | 77.771,05 | 67.674,84 | 145.445,90 | 19,27 |
| **RS - Ministrstvo za infrastrukturo** | 0,00 | 0,00 | 13.724,30 | 11.942,62 | 25.666,92 | 3,40 |
| **Skupaj** | 3.660,00 | 61.969,90 | 344.423,61 | 344.885,99 | 754.939,51 | 100,00 |

S sredstvi evropske kohezijske politike bo sofinanciranih 40 % upravičenih stroškov operacije (od tega 85 % iz sredstev Kohezijskega sklada in 15 % slovenske udeležbe kohezijske politike), kar skupaj znaša 171.112,82 EUR. Mestna občina Ptuj je in bo v letih 2017-2020 zagotovila finančna sredstva v višini 583.826,69 EUR, kar znaša 77,33 % celotne investicije.

V Načrtu razvojnih programov je investicija vodena na postavki 6566 - Prizidava z rekonstrukcijo in energetsko sanacijo OŠ Mladika. Odlok o proračunu Mestne občine Ptuj za leto 2019 v prvem odstavku 8. člena določa, da lahko županja spreminja vrednost projektov v Načrtu razvojnih programov. Projekte, katerih vrednost se spremeni za več kot 15 % mora predhodno potrditi mestni svet. Skladno s prijavljenim projektom bomo ob rebalansu proračuna 2019 Načrt razvojnih programom uskladili z viri, višino in nazivom prijavljenega projekta.

Zaradi omejenih virov sredstev za financiranje investicije in omejitev javnega povabila MZI glede upravičenih stroškov in višine sofinanciranja smo se odločili za fazno izvedbo projekta. V prvi fazi projekta, ki je predložen, so upravičeni le stroški za del investicije, ki prispeva k neposrednemu prihranku pri rabi energije in povečanju proizvodnje energije iz obnovljivih virov.

Za potrebe ostalih investicijskih del na OŠ Mladika, ki niso vključena v ta IP in so bila zajeta v DIIP Prizidava z rekonstrukcijo in energetsko sanacijo OŠ Mladika, ki je bil sprejet oktobra 2018, se bo v proračunskem letu 2020 odprla ustrezna proračunska postavka. Predložen NRP predstavlja finančno konstrukcijo prve faze.

Na podlagi navedenega Mestnemu svetu Mestne občine Ptuj predlagam, da predloženi dokument obravnava in sprejme predlagani sklep.

Pripravila: **Nuška GAJŠEK,**

Tina Zamuda **županja Mestne občine Ptuj**